**Indokolás**

**Nemeskolta Község Önkormányzata Képviselő-testületének**

**…./2021. (II. …..) önkormányzati rendelete**

**az önkormányzat vagyonáról, a vagyontárgyak feletti**

**tulajdonosi jogok gyakorlásáról szóló**

**4/2013. (V. 22.) önkormányzati rendelet módosításáról**

Nemeskolta Község Önkormányzatának Képviselő-testülete az önkormányzat vagyonával kapcsolatos rendelkezéseket az önkormányzat vagyonáról, a vagyontárgyak feletti tulajdonosi jogok gyakorlásáról szóló 4/2013. (V. 22.) önkormányzati rendeletében szabályozza. Gyanógeregye Község Önkormányzata Képviselő-testülete, Nemeskolta Község Önkormányzata Képviselő-testülete, Sorkifalud Község Önkormányzata Képviselő-testülete, Sorkikápolna Község Önkormányzata Képviselő-testülete és Sorokpolány Község Önkormányzata Képviselő-testülete a 2019. november 14. napján tartott együttes ülésén arról döntött, hogy a Balogunyomi Közös Önkormányzati Hivatalból kiválnak és 2020. január 1. napjával új közös önkormányzati hivatalt alakítanak. Ennek megfelelően 2020. január 1. napjával létrejött a Sorkifaludi Közös Önkormányzati Hivatal. Elvégeztük az önkormányzati rendelet felülvizsgálatát, erre tekintettel szükséges az önkormányzati rendelet 13.§ (1) bekezdésének módosítása a következők szerint: *„13.§ (1) Az önkormányzat tulajdonában lévő vagyontárgyakról jogszabályokban meghatározott módon nyilvántartást kell vezetni. Az önkormányzat vagyonát a hatályos jogszabályok alapján a Sorkifaludi Közös Önkormányzati Hivatal tartja nyilván.”* A fentiek alapján a rendelet módosítása jelen előterjesztés mellékletét képezi.

Nemeskolta, 2021. február 8.

|  |  |
| --- | --- |
| **Farkas Imre**  polgármester sk. | **Dr. Varga Krisztina**  jegyző sk. |